क्रिसमस-डे पर दिया बेटियों की शिक्षा सुरक्षा एवं स्वास्थ्य का संदेश
नारनौल। लोकसंस्कृति संरक्षण प्रकोष्ठ प्रभारी एवं मुख्याध्यापिका कृष्णा कुमारी आर्य ने क्रिसमस डे के उपलक्ष्य में कन्या विद्यालय नारनौल में बालिकाओं को बेटियों की शिक्षा, स्वास्थ्य सुरक्षा का संदेश दिया। इस अवसर पर उन्होंने बालिकाओं को मन लगाकर पढ़ने विद्यालय प्रसाशन द्वारा समय समय पर आयोजित की जाने वाली गतिविधियों में बढ़-चढ़कर भाग लेने की बात कही। उनके अनुसार लड़कियां किसी भी क्षेत्र में लड़कों से कमतर नहीं हैं और उन्हें जब जब भी अपनी प्रतिभा के प्रदर्शन मौका दिया जाता है तो वे कीर्तिमान स्थापित करती हैं तथा अपने देश, समाज परिवार का नाम रोशन करती हैं। अपने संबोधन में उन्होंने कहा कि धर्मनिरपेक्ष देश भारत में हर लोकपर्व हमें मिलजुलकर रहने, भाईचारे तथा अच्छाई के रास्ते पर चलने का संदेश देता है इसलिए हमें इनसे अच्छी शिक्षा लेनी चाहिए।
hin_Deva hin_Deva